Operačný program Integrovaná infraštruktúra 2014 - 2020

ZÁMER NÁRODNÉHO PROJEKTU

Názov národného projektu:

**Slovensko v mobile** (ďalej ako „SVM“)

1. Zdôvodnite čo najpodrobnejšie prečo nemôže byť projekt realizovaný prostredníctvom výzvy na predkladanie žiadostí o NFP?

(napr. porovnanie s realizáciou prostredníctvom dopytovo orientovaného projektu vzhľadom na efektívnejší spôsob napĺňania cieľov OP, efektívnejšie a hospodárnejšie využitie finančných prostriedkov)

Projekt Slovensko v mobile (ďalej a ako "SVM") je projektom sprístupnenia elektronických služieb štátu v mobilných zariadeniach občanovi, či už ako zástupcovi právnickej osoby alebo fyzickej osobe.

Dôvodom realizácie projektu je vytvoriť nástroje, ktoré prispejú k naplneniu cieľa poskytnúť občanovi multikanálový prístup k eGOV službám.

Projekt SVM je strategickým projektom pre Slovensko v oblasti implementácie a sprístupnenia eGov služieb v mobilnom zariadení. Realizácia a sprístupnenie služieb vo verzii pre mobilné zariadenia sa podľa potrieb občanov potvrdených UX prieskumom a dôrazom na efektívne a ekonomické sprístupnenie služby realizuje buď vo forme responzívneho webového rozhrania alebo funkcionalitou natívnej mobilnej aplikácie. Vytvorené funkcionality musia byť sprístupnené aj vo forme API a použiteľné riadeným spôsobom integrácií s IS VS alebo integráciami s aplikáciami zo súkromného sektora.

Projekt vytvorí základné a zároveň dôležité nástroje na vytvorenie a používanie mobilného autentifikátora na prihlásenie k službe štátu vrátane integrácie na spoločné komponenty ÚPVS, nástroje a služby na zasielanie mobilných push notifikácií a kontextových správ, ktoré sú nositeľom štruktúrovanej informácie, ktoré môže vyvolať interakciu s adresátom priamo v aplikácii „Slovensko v mobile“.

Na základné služby nadviaže integrácia vybraných subjektov a ich služieb, ktoré budú realizované *proof of concept* pre potvrdenie funkcionality služieb a ich praktického využitia. Výstup z úvodných realizácií bude slúžiť na prípadné spresnenie integračnej dokumentácie alebo doladenie služieb určených na integráciu na základe získanej spätnej väzby z praktického scenára. Projekt vytvorí portál pre podporu asistovanej registrácie FO na používanie mobilnej autentifikácie a zároveň integruje SDK pre používanie nových občianskych preukazov eID2.0 s NFC.

Všetky oblasti, ktorých sa implementácia týchto kľúčových komponentov eGov týka, si vyžadujú súčinnosť niekoľkých subjektov verejnej správy, integrácie na existujúce spoločné komponenty a stálu koordináciu zo strany Prijímateľa pri vytvorení, overení aj integrácii OVM. Z uvedených dôvodov je realizácia prostredníctvom národného projektu kľúčová a nevyhnutná.

1. Príslušnosť národného projektu k relevantnej časti operačného programu

|  |  |
| --- | --- |
| Prioritná os | Prioritná os číslo 7 Informačná spoločnosť |
| Investičná priorita | 2b |
| Špecifický cieľ | 7.2 |
| Miesto realizácie projektu (na úrovni kraja) | Prešovský kraj  Trenčiansky kraj  Banskobystrický kraj  Košický kraj  Nitriansky kraj  Bratislavský kraj  Trnavský kraj  Žilinský kraj |
| Identifikácia hlavných cieľových skupín (ak relevantné) | Ministerstvo investícií, regionálneho rozvoja a informatizácie Slovenskej republiky (MIRRI)  Slovensko IT (SKIT)  Národná agentúra pre sieťové a elektronické služby (NASES)  Orgán verejnej moci (OVM)  Ministerstvo vnútra SR (MV SR)  Ministerstvo zdravotníctva SR (MZ SR) |

1. Prijímateľ národného projektu

|  |  |
| --- | --- |
| Dôvod určenia prijímateľa národného projektu[[1]](#footnote-2) | Ministerstvo investícií, regionálneho rozvoja a informatizácie Slovenskej republiky |
| Má prijímateľ osobitné, jedinečné kompetencie na implementáciu aktivít národného projektu priamo  zo zákona, osobitných právnych predpisov, resp. je uvedený priamo  v príslušnom operačnom programe? | Ministerstvo investícií, regionálneho rozvoja a informatizácie Slovenskej republiky je podľa zákona č. 575/2001 Z. z. o organizácii činnosti vlády a organizácii ústrednej štátnej správy ústredným orgánom štátnej správy pre  a)  riadenie, koordináciu a dohľad nad využívaním finančných prostriedkov z fondov Európskej únie,  b)  oblasť investícií v rozsahu strategického plánovania a strategického projektového riadenia, ako aj koordináciu investičných projektov a vypracovanie národného strategického investičného rámca v pôsobnosti Ministerstva investícií, regionálneho rozvoja a informatizácie Slovenskej republiky, a vnútroštátnu implementáciu Agendy 2030,  c)  regionálny rozvoj vrátane koordinácie prípravy politík regionálneho rozvoja,  d)  centrálne riadenie informatizácie spoločnosti a tvorbu politiky jednotného digitálneho trhu, rozhodovanie o využívaní verejných prostriedkov vo verejnej správe pre informačné technológie, centrálnu architektúru integrovaného informačného systému verejnej správy a koordináciu plnenia úloh v oblasti informatizácie spoločnosti. |
| Obchodné meno/názov (aj názov sekcie ak relevantné) | Ministerstvo investícií, regionálneho rozvoja a informatizácie Slovenskej republiky |
| Sídlo | Pribinova 25, 811 09Bratislava |
| IČO | 50349287 |

1. Partner, ktorý sa bude zúčastňovať realizácie národného projektu (ak relevantné)

|  |  |
| --- | --- |
| Zdôvodnenie potreby partnera národného projektu (ak relevantné)[[2]](#footnote-3) | N/A |
| Kritériá pre výber partnera [[3]](#footnote-4) | N/A |
| Má partner monopolné postavenie  na implementáciu týchto aktivít? (áno/nie) Ak áno, na akom základe? | N/A |
| Obchodné meno/názov | N/A |
| Sídlo | N/A |
| IČO | N/A |

V prípade viacerých partnerov, doplňte údaje za každého partnera.

1. Predpokladaný časový rámec

Dátumy v tabuľke nižšie nie sú záväzné, ale predstavujú vhodný a žiadúci časový rámec pre zabezpečenie procesov, vedúcich k realizácii národného projektu.

|  |  |
| --- | --- |
| Dátum vyhlásenia vyzvania vo formáte Mesiac/Rok | 10/2022 |
| Uveďte plánovaný štvrťrok podpísania zmluvy o NFP s prijímateľom | Q4/2022 |
| Uveďte plánovaný štvrťrok spustenia realizácie projektu | Q2/2021 |
| Predpokladaná doba realizácie projektu v mesiacoch | 26 mesiacov |

1. Finančný rámec

|  |  |
| --- | --- |
| Alokácia na vyzvanie (zdroj EÚ a ŠR) | 3 038 781 EUR |
| Celkové oprávnené výdavky projektu | 3 038 781 EUR |
| Vlastné zdroje prijímateľa | 0 Eur |

1. **Východiskový stav**
2. **Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:**

V rámci EÚ je požiadavka na zavedenie mobilných služieb štátu súčasťou nasledovných dokumentov/iniciatív/politík:

* **Berlínska deklarácia[[4]](#footnote-5)** (ku ktorej SR pristúpila v decembri 2020) obsahuje nasledovný záväzok: „členské štáty sa zaväzujú že do roku 2024 umožnia jednoduchý prístup k digitálnym verejným službám prostredníctvom mobilného zariadenia a prostredníctvom spolupráce na EÚ úrovni zabezpečia mobilnú cezhraničnú interoperabilitu“.
* **EÚ politika digitálnej vlády** (v rámci digitálnej dekády): princíp „orientácia na človeka“ obsahuje záväzok, že členské štáty budú brať do úvahy preferencie a zručnosti používateľa a priorizovať mobilné riešenia (mGov). mGov sa musí stať prioritou pre verejnú správu, keďže mobilné zariadenia sa využívajú čoraz viac. Vlády majú preto vyvíjať služby, ktoré sú používateľsky prístupnejšie, „mobile-friendly“, inkluzívne a dostupné aj pre zraniteľné menšiny. Občanom má byť umožnené vybrať si spôsob využitia vládnych služieb, vrátane mobilného prístupu (napr. prostredníctvom aplikácií). Ako jeden z indikátorov na zmeranie tohto dosiahnutia cieľov digitálnej dekády je „mobile friendliness“ indikátor verejných služieb, ktorý sa meria v rámci eGov benchmarku.
* [**eGovernment benchmark**](https://digital-strategy.ec.europa.eu/en/library/egovernment-benchmark-2020-egovernment-works-people)**[[5]](#footnote-6)** (každoročné EÚ hodnotenie digitálnych vládnych služieb**):** zavádza sa nový indikátor digitálnych služieb vlády - mGov indikátor (“mobile service delivery“). Tento sa bude zameriavať na to, či je možné službu dokončiť cez mobilné zariadenie. Cieľom je zistiť, či  „a mobile first approach“ je vládnou prioritou. Kompatibilita vládnych služieb s mobilnými zariadeniami je tiež jedným z hodnotených faktorov v rámci dimenzie „orientovanie na užívateľa“ („the extent to which services are provided through a mobile-friendly interface, an interface that is responsive to the mobile device“).
* [**Digitálny kompas 2030**](https://eur-lex.europa.eu/legal-content/EN/TXT/PDF/?uri=CELEX:52021DC0118&from=sk)**:** do roku 2030 obsahuje cieľ pre všetky EÚ členské štáty dosiahnuť 100% kľúčových verejných služieb pre občanov a podnikateľov online.
* [DESI index](https://ec.europa.eu/digital-single-market/en/digital-economy-and-society-index-desi): jedným z indikátorov DESI je eGovernment benchmark, ktorý meria aj mGov.

Základné ciele vychádzajú z Národnej koncepcie informatizácie verejnej správy Slovenskej republiky (ďalej aj ako „NKIVS“), kde špecifickým cieľom je Zvyšovanie úžitkovej hodnoty služieb pre občanov a podnikateľov.

Z NKIVS konkrétne - Eliminácia bariér používania služieb:

* Zjednodušenie autorizácie a autentifikácie elektronických služieb.
* Systematická podpora využívania služieb eGovernment z mobilných platforiem, najmä v oblasti autentifikácie a autorizácie.
* Sprístupnenie a motivovanie používanie eID aj v komerčnom sektore.
* Zavedenie možnosti vykonania platieb voči orgánom verejnej moci štandardnými spôsobmi používanými v komerčnom sektore (napr. prostredníctvom mechanizmu takzvaných akreditovaných platcov podľa zákona o e-Governmente).

1. **Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):**

N/A

1. **Uveďte, na ktoré z ukončených a prebiehajúcich národných projektov[[6]](#footnote-7) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak relevantné):**

N/A

1. **Popíšte problémové a prioritné oblasti, ktoré rieši zámer národného projektu.** (Zoznam známych problémov, ktoré vyplývajú zo súčasného stavu a je potrebné ich riešiť)**:**

Portál ÚPVS tvorí v súčasnosti vstupnú bránu pre elektronickú komunikáciu občana s orgánmi verejnej moci a je jedným z hlavných komponentov eGovernmentu na Slovensku. Občan pristupuje k informačným zdrojom a službám verejnej správy prostredníctvom svojho elektronického občianskeho preukazu eID. V súčasnosti neexistuje alternatívna možnosť prihlásenia na slovensko.sk s integráciou WebSSO a integráciou na centrálne služby IAM. Prihlásenie FO na portál je možné len prostredníctvom čítačky čipových kariet a fyzického eID (s výnimkou služieb samospráv zapojených v projekte DCOM, ktorý má vlastný spôsob IdP a autentifikácie, ktorý nie je integrovaný na centrálne prihlásenie).

Tento spôsob si vyžaduje dodatočné inštalácie aplikácií pre eID a čítačku a niektoré typy počítačov nepodporujú USB porty pre zapojenie čítačky, preto pre časť užívateľov nie je možné využiť portál [slovensko.sk](http://slovensko.sk) (využitím redukcií nemusí byť zabezpečený správny chod čítačky/služby).

Alternatívou, ktorá by rozšírila možnosti autentifikácie a autorizácie a zároveň tak zjednodušila a rozšírila využívanie portálu, je prihlásenie použitím mobilnej aplikácie „Slovensko v mobile“ a mobilného autentifikátora vytvoreného v mobilnom zariadení (mID) v procese aktivácie aplikácie.

Prihlasovanie mID predstavuje ďalšiu možnosť prihlásenia a nevylučuje, ani nijak nekoliduje s prihlásením sa cez čítačku a eID. Mobilná autentifikácia FO sa bude realizovať prostredníctvom mobilnej aplikácie, ktorá vytvorí základ pre ďalší prístupový kanál, cez ktorý môže občan využívať služby eGovernmentu a efektívne tak komunikovať s OVM aj mimo svojho PC alebo priamo z terénu. MOA SVM nepredstavuje len iný spôsob autentifikácie, ale bude nástrojom pre rýchlejší a efektívnejší prístup k elektronickej schránke (eDesk).

Mobilné zariadenie podporujúce NFC technológiu môže slúžiť aj ako „čítačka“ nových OP s NFC čipom, čo by umožnilo držiteľom týchto OP prihlásiť sa k akejkoľvek službe štátu bez použitia externej čítačky pripojenej k USB portu počítača iba priložením OP na zadnú stranu mobilného zariadenia.

Paralelne s vývojom mobilnej aplikácie, dodávateľ tiež vytvorí samostatný webový portál pre realizáciu asistovanej aktivácie SVM aplikácie prostredníctvom overeného pracovníka registračného centra. Tento portál bude dostupný pre využitie zmluvnému partnerovi objednávateľa a umožní autentifikáciu pracovníka centra, ktorý následne overí totožnosť občana a pomôže mu s aktiváciou aplikácie SVM.

Riešenie SVM bude po riadnom uvedení do produkčnej prevádzky pilotne integrované s dvoma (2) vybranými IS OVM, ktoré budú používať služby SVM pre prihlásenie cez mID alebo (exkluzívne alebo) na zasielanie kontextových správ vo forme API. Zároveň dôjde k integrácii IS Sociálne poisťovne v jednom (1) vybranom procese, ktorý bude pre komunikáciu s používateľom v kontexte procesu na strane Sociálnej poisťovne používať zasielanie kontextových správ adresovaných na FO (PČO) cez API notifikačného centra SVM.

Riešenie otvorí dvere štátneho eGovernmentu pre mnohých občanov, často aj tých, ktorí nevlastnia občiansky preukaz s čipom, alebo nemajú dostatočné technické zručnosti na to, aby sa k službám štátu dokázali prihlásiť a použiť ich pomocou existujúcich prostriedkov pre autentifikáciu FO. Mobilná aplikácia vytvorí prostredníctvom kalendára udalostí a notifikačného centra nový komunikačný kanál medzi OVM a občanmi. Vytvorí základ pre zjednodušenie interakcie medzi občanom a štátom. Integrácie na zmluvných troch (3) partnerov Objednávateľa spustia využívanie novo vytvorených komunikačných kanálov a služieb.

**Navrhované riešenie adresuje čiastočne alebo úplne riešenie týchto problémov:**

* Neexistuje jednotná mobilná autentifikácia fyzickej osoby,
* Služby eGOV sú nedostatočne alebo vôbec nie sú prístupné cez mobilné zariadenia,
* Štát aktuálne nemá univerzálny nástroj na proaktívnu komunikáciu smerom k občanom,
* Aktuálna situácia ponúka iba notifikácie o elektronickej schránke nie komplexný nástroj,
* Aktuálne neexistuje jednotný nástroj, ktorým by mohli OVM a iné orgány notifikovať FO a PO,
* Komunikačné kanály verejnej správy sú nejednotné a nekoncepčné
* Zápis notifikácie do schránky správ nie je dostatočné riešenie aj s ohľadom na výkon súčasného riešenia a možnosti eNotify,
* Dosah súčasného riešenia pre krízové situácie a dôležité oznamy nie je dostatočný (§18, bod 7).
* Elektronická schránka je z pohľadu fyzických osôb (bežných občanov) a OVM využívaná iba minimálne (146 000 elektronických schránok aktivovaných k doručovaniu),
* Občania nevedia o možnosti využívania elektronickej schránky, prípadne nevidia žiadnu pridanú hodnotu,
* Úradník často komunikuje s neoverenou identitou občana,
* Ak chce občan aktuálne komunikovať s úradom overenou formou musí využiť podanie – všeobecná agenda,
* Používatelia často nevedia o prichádzajúcich správach, keďže nemajú nastavené notifikácie (zbytočný priestor na prieťahy v konaní a vznik nedorozumení nedodržaním termínov a pod.).
* Úradné dokumenty sú často zasielané poštou, čo zvyšuje náklady na strane OVM a znižuje efektivitu procesu vybavovania podania či distribúciu rozhodnutia,
* Dokumenty v tlačenej podobe sa môžu stratiť prípadne poškodiť (papier nie je trvalé médium),
* Aktuálne neexistuje jedno miesto kde občan/podnikateľ nájde prehľad svojich povinností a termínov, ktoré musí dodržať,
* Každé OVM si riadi iba svoje termíny.

1. **Popíšte administratívnu, finančnú a prevádzkovú kapacitu žiadateľa a partnera** (v prípade, že v projekte je zapojený aj partner):

MIRRI ako žiadateľ disponuje dostatočnými administratívno-technickými kapacitami.

1. **Vysvetlite hlavné ciele NP:**

(očakávaný prínos k plneniu strategických dokumentov, k socio-ekonomickému rozvoju oblasti pokrytej OP, k dosiahnutiu cieľov a výsledkov príslušnej prioritnej osi/špecifického cieľa)

Projekt SVM je vedený pod záštitou Ministerstva investícii, regionálneho rozvoja a informatizácie Slovenskej republiky (ďalej aj ako "MIRRI") ako biznis vlastníka riešenia a bude financovaný z Operačného programu Integrovaná infraštruktúra (OPII),

Prioritná OS 7: Informačná spoločnosť, Investičná priorita

Špecifický cieľ:

7.2: Zvýšenie inovačnej kapacity najmä malých a stredných podnikateľov v digitálnej ekonomike, konkrétne pre merateľný ukazovať P0223: Počet nových MSP využívajúcich zdieľané služby verejnej správy. Ukazovateľ vyjadruje počet MSP, ktorí využívajú zdieľané elektronické služby verejnej správy za osobitných podmienok. Ide o služby, ktoré boli a sú primárne určené pre potreby verejnej správy (napríklad identifikácia, autorizácia, autentifikácia pomocou PKI infraštruktúry) a ktoré budú následne upravené do podoby vhodnej aj pre MSP.

K naplneniu cieľa prispeje SVM prostredníctvom vytvorenia možnosti mobilnej autentifikácie a vytvorenia mobilného prístupu MSP k službám štátu prostredníctvom mobilného autentikátora (mID).

1. **Očakávaný stav a merateľné ciele**

| V tejto časti popíšte očakávané výsledky projektu s konkrétnym prínosom vo vzťahu k rozvoju oblasti pokrytej operačným programom a zrealizovaniu aktivít. V tabuľke nižšie uveďte projektové ukazovatele a iné údaje. Projektové ukazovatele musia byť definované tak,  aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne.[[7]](#footnote-8) | | | | |
| --- | --- | --- | --- | --- |
| Cieľ národného projektu | Merateľný ukazovateľ | Indikatívna cieľová hodnota | Aktivita projektu | Súvisiaci programový ukazovateľ[[8]](#footnote-9) |
| Zvýšenie komfortu používania služieb ÚPVS | Počet nových MSP využívajúcich zdieľané služby verejnej správy Ukazovateľ vyjadruje počet MSP, ktorým bude prostredníctvom projektu umožnené využívať elektronické služby verejnej správy. Ide o služby, ktoré boli a sú primárne určené pre potreby verejnej správy (napríklad identifikácia, autorizácia, autentifikácia pomocou PKI infraštruktúry) a ktoré budú následne upravené do podoby vhodnej aj pre MSP. Príkladom je poskytnutie mobilnej platformy (mobilné eID), ktorá bude využiteľná aj pre MSP | 5 520 | Nasadenie | O0106 Počet nových MSP využívajúcich zdieľané služby verejnej správy |
| Iné údaje, ktorými je možné sledovať napĺňanie cieľov národného projektu (ak relevantné) | | | | |
| Cieľ národného projektu | Ukazovateľ | Indikatívna cieľová hodnota | Aktivita projektu | |
| Vytvoriť možnosť asistovanej registrácie pre aktiváciu mID | Počet API pre integráciu systémov obslužných miest na registráciu mID | 1 | Nasadenie |  |
| Umožniť používať ÚPVS služby prostredníctvom natívnej mobilnej aplikácie | Počet natívnych mobilných aplikácii pre eGOV služby | 1 | Nasadenie |  |
| Vytvorenie user friendly UI - Požiadavku na službu je možné jednoducho zobraziť na obrazovke mobilného telefónu | Jedná sa o KPI, ktoré bude platiť pre akúkoľvek mobilnú aplikáciu poskytujúcu eGOV služby. Údaje, ktoré o ňom štát eviduje nebudú obsahom požiadavky/podania a občan len potvrdzuje správnosť údajov, prípade nahlasuje nezrovnalosť. Služby neobsahujú dlhé formuláre a pri zložitejších službách sú rozdelené na viacero jednoduchých krokov | 1 | Nasadenie |  |

V prípade viacerých merateľných ukazovateľov, doplňte údaje za každý merateľný ukazovateľ.

1. **Bližší popis merateľných ukazovateľov.[[9]](#footnote-10)**

| Predmetná časť sa týka projektových ukazovateľov | |
| --- | --- |
| Názov merateľného ukazovateľa[[10]](#footnote-11) | Počet nových MSP využívajúcich zdieľané služby verejnej správy. Ukazovateľ vyjadruje počet MSP, ktorí využívajú zdieľané elektronické služby verejnej správy za osobitných podmienok. Ide o služby, ktoré boli a sú primárne určené pre potreby verejnej správy (napríklad identifikácia, autorizácia, autentifikácia pomocou PKI infraštruktúry) a ktoré budú následne upravené do podoby vhodnej aj pre MSP. |
| Akým spôsobom sa budú získavať dáta? | Záverečná správa projektu a faktický stav počas dokončovacej fázy projektu. |

V prípade viacerých merateľných ukazovateľov, doplňte údaje za každý z nich.

1. **Očakávané dopady**

|  |  |  |
| --- | --- | --- |
| Zoznam prínosov a prípadných iných dopadov, ktoré sa dajú očakávať  pre jednotlivé cieľové skupiny | | |
| Dopady | Cieľová skupina (ak relevantné) | Počet[[11]](#footnote-12) |
| Mobilná aplikácia poskytne alternatívny spôsob autentifikácie a autorizácie prostredníctvom mID, ktoré bude možné využiť na prihlásenie do Mobilnej aplikácie SVM alebo iných mobilných aplikácii, ktoré budú využívať mID ako spôsob autentifikácie a identifikácie.  Mobilná aplikácia rovnako poskytne  prihlásenie do webovej aplikácie použitím mobilného ID (FO sa autentifikuje cez mobil). Webová aplikácia integrovaná cez [prihlasenie.slovensko.sk](http://prihlasenie.slovensko.sk/) alebo má vlastnú implementáciu overenie cez mID. | Občan/právnická osoba alebo fyzická osoba | 2 500 000 |

V prípade viacerých cieľových skupín, doplňte dopady na každú z nich.

1. **Aktivity**
2. Uveďte detailnejší popis aktivít.

V zmysle platnej Príručky pre žiadateľa pôjde o nasledujúce skupiny aktivít:

Hlavné aktivity:

* **Analýza a dizajn**

Výstupom aktivity Analýza a dizajn bude vypracovanie detailného návrhu riešenia (DNR) v rozsahu podľa šablón QA MIRRI, pre uvedené DNR prejde každý výstup akceptačným konaním, na základe ktorého môže dôjsť k požiadavkám na ich prepracovanie s prihliadnutím na získanú spätnú väzbu. V rámci analýzy budú dodané aj rámcové návrhy obrazoviek vo formáte FIGMA.

* **Implementácia**

Implementácia riešenia predstavuje vývoj a integráciu riešenia agilným metodológiou SAFe s pravidelnou frekvenciou dodávania ucelenej funkcionality s biznis hodnotou. Implementácia zabezpečí dodanie požadovanej funkcionality jednotlivých funkčných celkov. Vysokoúrovňová aktivita bude pozostávať zo samotnej implementácie jednotlivých výstupov, v súlade so schváleným DNR. Je pritom potrebné zohľadňovať závislosti jednotlivých výstupov, ako bolo uvedené už pri opise vysokoúrovňovej aktivity „detailná funkčná špecifikácia“.

Implementácia zabezpečí:

* + prípravu technologických prostredí vo vládnom cloude, zabezpečujúcu dodanie prostredí, vrátane inštalácie požadovaných SW produktov,
  + implementáciu funkcionality jednotlivých výstupov implementačného projektu,
  + integráciu výstupov/produktov ktoré budú súčasťou IS,
  + akceptáciu produktov,
  + dodanie dokumentácie (používateľskej, administrátorskej a pod.),
  + integráciu na iné ISVS
* **Testovanie** 
  + Výstupom aktivity Testovanie bude realizované funkčné aj nefunkčné testovanie, vrátane:
  + Integračného testovania,
  + Regresného testovania,
  + Akceptačného testovania,
  + Poskytnutie súčinnosti pre výkonnostné a penetračné testovania vykonávané nezávislým subjektom na UAT a PROD prostredí,

Testovanie bude prebiehať paralelne s implementáciou na strane dodávateľa, pričom sa však predpokladá aj testovanie na strane zákazníka (min. za výsledky agilného dodávania funkcionality ako výsledok jednotlivých "sprintov").

* Nasadenie

V rámci aktivity prebehne nasadenie a spustenie riešenia na produkčnom prostredí, ako aj aktualizácia ostatných prostredí (testovacie, vývojové). Pred ostrým a úplným nasadením bude realizovaná aj pilotná prevádzka.

Podporné aktivity:

* riadenie projektu, ktoré bude realizované internými kapacitami. Projekt bude riadený agilne, pričom cyklus iterácií bude prispôsobený nastavenému harmonogramu a navrhnutým výstupom. Počas iteračného cyklu dôjde k návrhu špecifikácie, realizácií výstupy a jeho nasadeniu do praxe. Podporné aktivity budú obsahovať aj dokončovaciu fázu projektu v zmysle Vyhlášky 85/2020 dva mesiace od nasadenia posledného inkrementu do prevádzky.
* publicita a informovanosť bude zahŕňať:
  + propagácia výsledkov projektu formou tlačových správ, tabulí a ostatných povinných náležitostí publicity a informovanosti,
  + organizácia kampane pre občanov a podnikateľov.

b) V tabuľke nižšie uveďte rámcový popis aktivít, ktoré budú v rámci identifikovaného národného projektu realizované a ich prepojenie so špecifickými cieľmi.

Riešenie bude obsahovať tieto moduly, ktoré zoskupujú funkcionality do menších logických celkov, ktoré sú dodávané iteratívnym spôsobom:

* Mobile ID (mID),
* ePush (ePUSH),
* Notifikačné centrum (INNOCENT-BASIC),
* Kalendár udalostí (MOCAL-BASIC),
* Integrácia na OVM (C3PO-SOCINS),
* Integrácia na OVM (C3PO-PBODY),
* Integrácia eID s NFC (C3PO-EID20),
* Portál asistovanej aktivácie (mID-PREG)

Aktivity sa týkajú všetkých modulov súčasne a budú realizované v čase agilne aplikovaním SAFe metodológie.

|  |  |  |  |
| --- | --- | --- | --- |
| Názov aktivity | Cieľ, ktorý má byť aktivitou dosiahnutý (podľa sekcie *Očakávaný stav*) | Spôsob realizácie (žiadateľ a/alebo partner) | Predpokladaný počet mesiacov realizácie aktivity |
| Analýza a Dizajn | Návrh riešenia a popis v DNR v súlade S KP | Žiadateľ | 12 |
| Implementácia | Implementácia riešenia agilným spôsobom a postupná príprava a integrácia komponentov. | Žiadateľ | 18 |
| Testovanie | Otestovanie riešenia | Žiadateľ | 12 |
| Nasadenie | Nasadenie súčastí riešenia na produkčné prostredie a uvedenie do riadnej prevádzky. | Žiadateľ | 3 |
| Podporné aktivity | Riadenie projektu a publicita a informovanosť | Žiadateľ | 18 |

V prípade viacerých aktivít, doplňte informácie za každú z nich.

1. **Rozpočet**

Jasne uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok, v prípade, ak príprave projektu predchádza vypracovanie štúdie uskutočniteľnosti, ktorej výsledkom je, o. i. aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s MP CKO č. 4 k číselníku oprávnených výdavkov v platnom znení. V prípade operačných programov implementujúcich infraštruktúrne projekty, ako aj projekty súvisiace s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.

|  |  |  |
| --- | --- | --- |
| Indikatívna výška finančných prostriedkov určených na realizáciu národného projektu a ich výstižné zdôvodnenie | | |
| Predpokladané finančné prostriedky na hlavné aktivity | Celková suma | Uveďte plánované vecné vymedzenie |
| **Analýza a dizajn** | 897 767 |  |
| 013 Softvér | 845 940 | Detail vecného vymedzenia sa nachádza v CBA projektu, rozsah aktivít bude v súlade s požiadavka na liste KATALOG\_POZIADAVKY. |
| 521 Mzdové výdavky | 51 827 | Interné kapacity projektu budú zapojené do činností uvedených v rámci výdavku 521 Mzdové výdavky. Výška zapojenia vyplýva z uznesenia vlády SR č. 654/2020 k návrhu Základných princípov riadenia IT projektov financovaných z verejných zdrojov a zdrojov EÚ, výška hodinovej sadzby vychádza zo sadzieb obvyklých v danom mieste a čase pre projekty v oblasti IT financované zo zdrojov EÚ, pri rešpektovaní limitov v rámci OP II. |
| **Nákup technických prostriedkov, programových prostriedkov a služieb** | 177 600 |  |
| 013 Sofvér | 177 600 | Detail vecného vymedzenia sa nachádza v CBA projektu. |
| **Implementácia testovanie** | 1 309 603 |  |
| 013 Softvér | 1 192 992 | Detail vecného vymedzenia sa nachádza v CBA projektu. |
| 521 Mzdové výdavky | 116 611 | Interné kapacity projektu budú zapojené do činností uvedených v rámci výdavku 521 Mzdové výdavky. Výška zapojenia vyplýva z uznesenia vlády SR č. 654/2020 k návrhu Základných princípov riadenia IT projektov financovaných z verejných zdrojov a zdrojov EÚ, výška hodinovej sadzby vychádza zo sadzieb obvyklých v danom mieste a čase pre projekty v oblasti IT financované zo zdrojov EÚ, pri rešpektovaní limitov v rámci OP II. |
| **Nasadenie** | 458 402 |  |
| 013 Softvér | 370 944 | Detail vecného vymedzenia sa nachádza v CBA projektu |
| 521 Mzdové výdavky | 87 458 | Interné kapacity projektu budú zapojené do činností uvedených v rámci výdavku 521 Mzdové výdavky . Výška zapojenia vyplýva z uznesenia vlády SR č. 654/2020 k návrhu Základných princípov riadenia IT projektov financovaných z verejných zdrojov a zdrojov EÚ, výška hodinovej sadzby vychádza zo sadzieb obvyklých v danom mieste a čase pre projekty v oblasti IT financované zo zdrojov EÚ, pri rešpektovaní limitov v rámci OP II. |
| Hlavné aktivity SPOLU | 2 843 372 |  |
| Predpokladané finančné prostriedky na podporné aktivity | 195 409 |  |
| Publicita  518 Ostatné služby | 100 263 | Aktivity publicity a informovanosti s celoplošným dosahom na obyvateľov SR. |
| 518 Ostatné služby | 57 045 | Príprava projektovej dokumentácie |
| 013 Softvér | 38 100 | Projektová dokumentácia kybernetickej bezpečnosti |
| Podporné aktivity SPOLU | 195 409 |  |
| CELKOM | 3 038 781 |  |

1. **Deklarujte, že NP vyhovuje zásade doplnkovosti (t. j. nenahrádza verejné   
   alebo ekvivalentné štrukturálne výdavky členského štátu v súlade s článkom 95 všeobecného nariadenia).**
2. Národný projekt vyhovuje zásade doplnkovosti v súlade s článkom 95 všeobecného nariadenia, čo znamená, že nenahrádza verejné alebo ekvivalentné štrukturálne výdavky členského štátu. Výdavky na národný projekt sú doplnkom vnútroštátneho verejného financovania a nemajú za následok zníženie vnútroštátnych štrukturálnych výdavkov **Bude v národnom projekte využité zjednodušené vykazovanie výdavkov? Ak áno, aký typ?**

Nie

1. Štúdia uskutočniteľnosti vrátane analýzy nákladov a prínosov

Informácie sa vypĺňajú iba pre investičné*[[12]](#footnote-13)* typy projektov.

|  |  |
| --- | --- |
| Štúdia uskutočniteľnosti vrátane analýzy nákladov a prínosov | |
| Existuje relevantná štúdia uskutočniteľnosti**[[13]](#footnote-14)** ? (áno/nie) | áno |
| Ak je štúdia uskutočniteľnosti dostupná na internete , uveďte jej názov a internetovú adresu, kde je štúdia zverejnená | Projekt rozvoja IT: Slovensko v mobile  [*https://metais.vicepremier.gov.sk/detail/Projekt/16bafaea-4c5e-41b0-9e33-17c408e05879/cimaster?tab=projectDocumentsForm*](https://metais.vicepremier.gov.sk/detail/Projekt/16bafaea-4c5e-41b0-9e33-17c408e05879/cimaster?tab=projectDocumentsForm) |
| V prípade, že štúdia uskutočniteľnosti nie je  dostupná na internete, uveďte webové sídlo a termín, v ktorom predpokladáte jej zverejnenie (mesiac/rok)[[14]](#footnote-15) | je zverejnená od 1.4.2021:  [*https://www.mirri.gov.sk/aktuality/informatizacia/oznam-verejne-pripomienkovanie-narodneho-projektu-slovensko-v-mobile/index.html*](https://www.mirri.gov.sk/aktuality/informatizacia/oznam-verejne-pripomienkovanie-narodneho-projektu-slovensko-v-mobile/index.html) |

Príloha:

Prílohu zámeru národného projektu tvorí mapa s vyznačením lokalizácie projektu.

1. Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkaz na platné predpisy, operačný program, národnú stratégiu, ktorá odôvodňuje jedinečnosť prijímateľa NP). [↑](#footnote-ref-2)
2. [↑](#footnote-ref-3)
3. . [↑](#footnote-ref-4)
4. https://digital-strategy.ec.europa.eu/en/news/berlin-declaration-digital-society-and-value-based-digital-government [↑](#footnote-ref-5)
5. https://digital-strategy.ec.europa.eu/en/library/egovernment-benchmark-2020-egovernment-works-people [↑](#footnote-ref-6)
6. [↑](#footnote-ref-7)
7. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-8)
8. Národný projekt by mal obsahovať minimálne jeden relevantný projektový ukazovateľ, ktorý sa agreguje   
   do programového ukazovateľa. Pri ostatných projektových ukazovateľoch sa uvedie N/A. [↑](#footnote-ref-9)
9. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-10)
10. V prípade viacerých merateľných ukazovateľov, doplňte tabuľku za každý merateľný ukazovateľ. [↑](#footnote-ref-11)
11. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-12)
12. Investičný projekt *–*dlhodobá alokácia finančného aj nefinančného kapitálu na naplnenie investičného zámeru až do etapy, kedy projekt vstúpi do prevádzkovej etapy a prípadne začne generovať stabilné príjmy. Investičný projekt smeruje k: výstavbe stavby alebo jej technickému zhodnoteniu; nákupu pozemkov, budov, objektov alebo ich častí; nákupu strojov, prístrojov, tovarov a zariadení; obstaraniu nehmotného majetku vrátane softvéru. Zdroj: Uznesenie Vlády SR č. 300 z 21.6.2017 k návrhu Rámca na hodnotenie verejných investičných projektov v SR. [↑](#footnote-ref-13)
13. Pozri aj Uznesenie Vlády SR č. 300 z 21.6.2017 k návrhu Rámca na hodnotenie verejných investičných projektov v SR (dostupné na:

    <http://www.rokovania.sk/Rokovanie.aspx/BodRokovaniaDetail?idMaterial=26598> ) [↑](#footnote-ref-14)
14. Uvedené sa neuplatňuje v prípade, že platia ustanovenia Rámca na hodnotenie verejných investičných projektov v SR (str. 34, bod 166). [↑](#footnote-ref-15)